CELEX: 32017R1547
Language: lt
Date: 2017-09-14 00:00:00
Title: 2017 m. rugsėjo 14 d. Tarybos reglamentas (ES) 2017/1547, kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi

15.9.2017   
            
            
               LT
            
            
               Europos Sąjungos oficialusis leidinys
            
            
               L 237/37
            
         TARYBOS REGLAMENTAS (ES) 2017/1547
   2017 m. rugsėjo 14 d.
   kuriuo iš dalies keičiamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 215 straipsnį,
   atsižvelgdama į 2014 m. kovo 17 d. Tarybos sprendimą 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (1),
   atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
   kadangi:
   
               (1)
            
            
               Reglamentu (ES) Nr. 269/2014 (2) įgyvendinamos Tarybos sprendime 2014/145/BUSP nustatytos priemonės;
            
         
               (2)
            
            
               2017 m. rugsėjo 14 d. Taryba priėmė Įgyvendinimo reglamentą (ES) 2017/1549 (3), kuriuo įgyvendinamas Reglamentas (ES) Nr. 269/2014 ir kuriuo „Crimean Sea Ports“ įtraukta į asmenų ir subjektų, kuriems taikomos ribojamosios priemonės, sąrašą;
            
         
               (3)
            
            
               2017 m. rugsėjo 14 d. Taryba priėmė Sprendimą (BUSP) 2017/1561 (4), kuriuo iš dalies keičiamas Sprendimas 2014/145/BUSP ir kuriuo nustatyta nukrypti leidžianti nuostata dėl mokėjimų „Crimean Sea Ports“ už paslaugas, suteiktas Kerčės žvejybos uoste, Jaltos komerciniame uoste bei Eurpatorijos komerciniame uoste, ir už „Gosgidrografiya“ ir „Crimean Sea Ports“ padalinių „Port-Terminal“ suteiktas paslaugas;
            
         
               (4)
            
            
               Įgyvendinimo reglamentui (ES) 2017/1549 ir Sprendimui (BUSP) 2017/1561 įgyvendinti – visų pirma siekiant užtikrinti, kad ekonominės veiklos vykdytojai visose valstybėse narėse juos taikytų vienodai – būtina imtis reglamentavimo veiksmų Sąjungos lygmeniu;
            
         
               (5)
            
            
               todėl Reglamentas (ES) Nr. 269/2014 turėtų būti atitinkamai iš dalies pakeistas,
            
         PRIĖMĖ ŠĮ REGLAMENTĄ:
   1 straipsnis
   Reglamentas (ES) Nr. 269/2014 iš dalies keičiamas taip:
   
               1.
            
            
               Įterpiamas šis straipsnis:
               „6a straipsnis
               Nukrypstant nuo 2 straipsnio 2 dalies, kompetentingos valstybių narių institucijos gali leisti atlikti mokėjimus „Crimean Sea Ports“ už paslaugas, suteiktas Kerčės žvejybos uoste, Jaltos komerciniame uoste bei Eurpatorijos komerciniame uoste, ir už „Gosgidrografiya“ ir „Crimean Sea Ports“ padalinių „Port-Terminal“ suteiktas paslaugas.“
            
         
               2)
            
            
               12 straipsnio 1 dalies a punktas pakeičiamas taip:
               
                           „a)
                        
                        
                           lėšas, įšaldytas pagal 2 straipsnį, ir leidimus, suteiktus pagal 4, 5, 6 ir 6a straipsnius;“.
                        
                     
         2 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 14 d.
      
         
            Tarybos vardu
         
         
            Pirmininkas
         
         A. ANVELT
      
   
   
      (1)  OL L 78, 2014 3 17, p. 16.
   
      (2)  2014 m. kovo 17 d. Tarybos reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (OL L 78, 2014 3 17, p. 6).
   
      (3)  2017 m. rugsėjo 14 d. Tarybos įgyvendinimo reglamentas (ES) 2017/1549, kuriuo įgyvendinamas Reglamentas (ES) Nr. 269/2014 dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (žr. šio Oficialiojo leidinio p. 44).
   
      (4)  2017 m. rugsėjo 14 d. Tarybos sprendimas (BUSP) 2017/1561, kuriuo iš dalies keičiamas Sprendimas 2014/145/BUSP dėl ribojamųjų priemonių, taikytinų atsižvelgiant į veiksmus, kuriais kenkiama Ukrainos teritoriniam vientisumui, suverenitetui ir nepriklausomybei arba į juos kėsinamasi (žr. šio Oficialiojo leidinio p. 72).